CELEX: E2006J0002
Language: hu
Date: 2007-06-26 00:00:00
Title: Bírósági ítélet ( 2007. június 26. ) az E-2/06 – EFTA Felügyeleti Hatóság kontra Norvég Királyság ügyben (Vízi erőforrások használatára irányuló koncessziók feltételei – Az EGT-megállapodás hatálya – A tőke szabad mozgása – Letelepedés szabadsága – Közvetett megkülönböztetés – Köztulajdon – Az energiaellátás biztosítása – Környezetvédelem – Arányosság)

13.12.2007   
            
            
               HU
            
            
               Az Európai Unió Hivatalos Lapja
            
            
               C 301/18
            
         
      BÍRÓSÁGI ÍTÉLET
   
   (2007. június 26.)
   az E-2/06
   EFTA Felügyeleti Hatóság kontra Norvég Királyság ügyben
   
      (Vízi erőforrások használatára irányuló koncessziók feltételei – Az EGT-megállapodás hatálya – A tőke szabad mozgása – Letelepedés szabadsága – Közvetett megkülönböztetés – Köztulajdon – Az energiaellátás biztosítása – Környezetvédelem – Arányosság)
   
   (2007/C 301/10)
   Az E-2/06, EFTA Felügyeleti Hatóság kontra Norvég Királyság ügyben, kérelem annak megállapítására, hogy a Norvég Királyság megsértette az EGT-megállapodás 31. és 40. cikkét azáltal, hogy megőrizte a vízesések, bányák és más ingatlanok használatához kapcsolódó 1917. december 14-i 16. törvényben (lov 14. desember 1917 nr. 16 om erverv av vannfall, bergverk og annen fast eiendom m.v.) meghatározott intézkedések hatályát, melyek magánvállalkozások és az EGT-megállapodás más szerződő tagállamainak vállalkozásai számára korlátozott időtartamra biztosít koncessziót a vízesések energiatermelés céljából történő használatára, és amely kötelezi a vállalkozásokat arra, hogy a koncesszió időszakának lejártát követően az összes berendezést kompenzáció nélkül átadják a norvég államnak, miközben a norvég közvállalkozások határozatlan időre szóló koncessziókat élveznek, a Carl Baudenbacher elnökből, Henrik Bull bíróból, és Thorgeir Örlygsson előadó bíróból álló Bíróság 2007. június 26-án az alábbi ítéletet hozta:
   
               1.
            
            
               
                  A Bíróság megállapítja, hogy a Norvég Királyság megsértette az EGT-megállapodás 31. és 40. cikkét azáltal, hogy megőrizte a vízesések, bányák és más ingatlanok megvásárlásához kapcsolódó 1917. december 14-i 16. törvényben meghatározott intézkedések hatályát, melyek magánvállalkozások és az EGT-megállapodás más szerződő tagállamainak vállalkozásai számára korlátozott időtartamra biztosít koncessziót a vízesések energiatermelés céljából történő használatára, és amely kötelezi a vállalkozásokat arra, hogy a koncesszió időszakának lejártát követően az összes berendezést kompenzáció nélkül átadják a norvég államnak, miközben a norvég közvállalkozások határozatlan időre szóló koncessziókat élveznek.
               
            
         
               2.
            
            
               
                  A Bíróság elrendeli, hogy a Norvég Királyság fedezze az eljárás valamennyi költségét.